## Skrivebordshåndtering til Xfce 4

### Brian Tarricone

`<kelnos@xfce.org>`

### Jasper Huijsmans

`<jasper@xfce.org>`

### François Le Clainche

`<fleclainche@wanadoo.fr>`

### Jérôme Guelfucci

`<jerome.guelfucci@gmail.com>`

Denne manual beskriver xfdesktop version 4.8.3.

Ophavsret © 2008 Jérôme Guelfucci

Ophavsret © 2004-2007 Brian Tarricone

Ophavsret © 2004 Jasper Huijsmans

Ophavsret © 2004 François Le Clainche

Ophavsret © 2009. Lars Christian Jensen (lars@jink.dk)

Ophavsret © 2009. Per Kongstad (p_kongstad@op.pl)

## Introduktion

`xfdesktop` programmet håndterer skrivebordets tapet. Den indstiller tapetets billede og/eller farven og kan fremvise en programmenu og en liste over alle kørende programmer, når du klikker på skrivebordet med henholdsvis den højre eller midter museknap. Fra og med Xfce 4.4 tegner `xfdesktop` også ikoner på skrivebordet

`xfdesktop` pakken installerer en indstillingsdialog til brug i indstillingshåndteringen til Xfce 4. Fra denne dialog kan du ændre tapetets billede og farve samt ændre indstillingerne for menuen og vindueslisten.

## Tapet

`xfdesktop` er ansvarlig for at tegne skrivebordets tapetbillede (nogen gange kaldt "baggrund"). Der er forskellige muligheder til indstilling af et tapetbillede. Det endelige billede består af en ensfarvet eller farveovergang, med et billede eller foto (med tilvalg gennemsigtighed) sammensat oven på farven eller farveovergangen. Dette tillader nogle interesante effekter ved at bruge halvgennemsigtige billeder oven på diverse farvearrangementer.

## Ikoner

Udover at tegne tapetbilledet, kan `xfdesktop` også tegne ikoner på skrivebordet.

### Minimerede vinduesikoner

En af handlingstilstandende viser minimerede programmer som ikoner på skrivebordet, der kan omarrangeres, og som vil huske deres position når vinduet er blevet gendannet og minimeret igen. Ikonerne tilbyder også en højreklikmenu i stil med vinduets kontrolmenu, som tilgås ved at trykke på knappen i det øverste venstre hjørne af vinduet.

### Fil/programstarter ikoner

`xfdesktop` kan også vise indholdet af `$$XDG_DESKTOP_DIR` mappen, som kan indstilles i `$XDG_CONFIG_HOME/user-dirs.dirs`-filen (hvis du ikke har denne fil,vil der blive brugt `$HOME/Desktop`). Filer kan blive arrangeret, kopieret, flyttet og henvist til og fra en filhåndtering, samt åbnes ved at bruge foretrukne programmer. Program- og URL- startere kan også oprettes på skrivebordet. Visning af filikoner er designet til at ses og føles ligesom Thunar-filhåndteringen.

## Skrivebordsmenuen

Et højreklik på skrivebordets baggrund åbner en menu som tillader dig at åbne et Thunarvindue i skrivebordsmappen, at oprette startere, URL-henvisninger, mapper og filer fra skabeloner. Det er også muligt at åbne skrivebordsindstillingerne og egenskabsvinduet til skrivebordsmappen og til at starte mange af programmerne som findes på dit system.

Figur 1. Skrivebordsmenu

Menuens indstillingsfil, `xfce-applications.menu`, kan findes i stien `$sysconfdir/xdg/menus/xfce-applications.menu`. For binære pakker, `$sysconfdir` er ofte `/etc` og for kildekompileringer er standarden `/usr/local/etc`.

Den tidligere menuredigering er ikke længere til rådighed. Du kan dog tilpasse din menu ved at kopiere `xfce-applications.menu` til `$XDG_CONFIG_HOME/menus` og ændre den med et tekstprogram såsom `mousepad` or `gedit`. Husk at filen skal være med UTF-8-kodning. For mere information om menuredigering, besøg venligst the Xfce Wiki.

Yderligere tilpasning kan opnås ved at oprette desktop entries i `$XDG_DATA_HOME/applications` til at skjule, ændre eller føje elementer til menu.

## Menuliste til vinduet

Et midterklik på skrivebordets tapet, viser en liste over alle åbne vinduer arrangeret efter arbejdsområde. Den tillader dig også at tilføje eller fjerne et arbejdsområde.

Figur 2. Menuliste til vindue

## Skrivebordsindstillinger

Du kan starte skrivbordsindstillingsdialogen ved at klikke på "Skrivebordsknappen" i indstillingshåndteringen til Xfce.

### Baggrundstab

Fanebladet til baggrunden tillader dig at indstille diverse muligheder i forbindelse med at tegne skrivebordets tapetbillede.

Figur 3. Skrivebordsindstillinger, faneblad til baggrund

Billede

  vælg "Ingen"-indstillingen hvis du vil have `xfdesktop til at ignorerere tapetbilledet og kun bruger valgte farver.`

  Vælg "Enkeltbilled"-indstillingen hvis du vil have `xfdesktop til at tegne et tapetbillede.`

  Vælg "Billedliste"-indstillingen hvis du vil have `xfdesktop til tilf`

Billeder

  Hvis du valgte "Enkelt billede" indstillingen, kan du vælge et billede fra trævisningen. Klik på et billede for at indstille nuværende baggrund. `xfdesktop` vil automatisk opdatere baggrunden på dit skrivebord.

  Du kan tilføje billeder til trævisningen ved at klikke på "plus"-knappen, som vil poppe en filvælgerdialog op. Billeder kan blive fjernet ved brug af "minus"-knappen.

  Hvis du valgte "Billedliste"-indstilling, Kan du bruge "Ny"-knappen, som vil vise en blank side for at vælge en eksisterende liste eller oprette en ny ved brug af filvælger. Du kan stadig bruge "plus" og "minus"-knapperne til at tilføje og fjerne billeder. `xfdesktop` vil så tilfældigt vælge et tapet fra denne liste hver gang skrivebordet startes.

  Fem stilindstillinger ("Centreret", "Flise", "", "Skaleret" og "Forst) er tilg"Auto"-elementet hvis du xfdesktop tager sig af denne indstilling.

  `xfdesktop underst`

Farver

  Farvestilen er en af fire muligheder: en ensfarvet, vandret farveovergang, lodret farveovergang eller gennemsigtig.

  "Gennemsigtighed"-indstillingen, når du bruger en farvet baggrund uden et tapetbillede, tillader dig at se vinduerne bag det gennemsigtige skrivebordsvindue. Dette kræver at sammensætter er slået til.

  To farveknapper tillader dig at vælge farver til dit skrivebord. Når ensfarvet indstillingen er valgt er kun den første farve tilgængelig. Når indstillingerne til farveorvergang er valgt, vil både den første og anden farve være tilgængelig. Begge farveknapper åbner en farvevælgerdialog:

  Figur 4. Vælg baggrundsfarve

  - Du kan bruge den farvede ring med en trekant indeni til at vælge den farve du vil have fra den ydre ring, vælg så den farves lysniveau indeni ved at bruge den indre trekant. Overenstemmende mængder af lys, dybde og mængder af rød, grøn og blåt lys i farven vies gennem værdierne i den højre side af vinduet.

  - Du kan klikke på pipetten, og så klikke ethvert sted på skærmen for at vælge farven.

  - Du kan indtaste en HTML-stil hexadecimalfarveværdi, eller simpelthen et farvenavn i "Color Name"-punktet.

  De valgte farver vil fylde hele rodvinduet, og vil forblive synlige gennem et gennemsigtigt tapetbillede.

Justeringer

  De to skydere tillader dig at justere lysstyrken og farvemætningen til tapetbilledet og/eller farve.

### Menufaner

Figur 5. Skrivebordsindstillinger, menufaneblade

Skrivebordsmenu

  Hvis du afkrydser "Vis skrivebordsmenu ved højreklik på skrivebordet", vil programmenuen blive vist ved højreklik på skrivebordet.

  "Vis programikoner på menuen" tillader dig at vise eller skjule ikoner på menuen.

Menuliste til vindue

  Hvis du afkrydser "Vis vindueslistemenu ved midterklik på skrivebords"-indstillingen, vil vindueslistemenu blive vist ved midterklik på skrivebordet.

  "Vis programikoner på menu"-indstillingen tillader dig at vise eller skjule ikoner på menuen.Denne indstilling er kun tilgængelig når "Vis vindueslistemenu ved midterklik på skrivebordet" er afkrydset.

  "Vis arbejdsområdenavne på liste "-indstillingen tillader dig at viser eller skjule arbejdsområdenavne på listen. Hvis afkrydset er vinduer vist under navnet på arbejdsområdet. Ellers er de alle vist på den samme del af menuen. Denne indstilling er kun tilgængelig når "Vis vindueslistemenu ved midterklik på skrivebordet" er afkrydset.

  "Brug undermenuer til vinduer på hvert arbejdsområde"-indstillingen tillader dig at have vinduerne vist i en undermenu med arbejdsområdets titel. Denne indstilling er kun tilgængelig når "Vis abejdsområdenavne på liste" er afkrydset.

  "Vis klæbende vinduer kun i aktivt arbejdsområde"-indstillingen tillader dig at have klæbende vinduer vist kun i det aktive arbejdsområde frem for at blive vist på alle arbejdsområder.

### Faneblad til Ikoner

Figur 6. Skrivebordsindstillinger, faneblad til ikoner

Udseende

  Rullegardinlisten "Ikontype" tillader dig at indstille opførsel af skrivebordets ikoner. Der findes disse 3 indstillinger: "Ingen", for at helt slå skrivebordikoner fra; "Minimerede" programikoner, for at vise ikoner minimerede eller skjulte programmer på skrivebordet; og "Fil/starter"-ikoner, for at vise indholdet af din `$XDG_DESKTOP_DIR` mappe på skrivebordet.

  Hvis skrivebordsikoner er slået til, kan du indstille størrelsen på selve ikonet (i pixels) med "Ikonstørrelse"-indstillingen, samt skriftstørrelsen der bruges i ikonteksten (i punkter). Ved at vælge '"Brug tilpasset skriftstørrelse"-indstillingen. Hvis du ikke afkrydser denne sidste indstilling vil systemstandard blive brugt.

Standardikoner

  Denne afkrydsningsboks tillader dig at vise eller skjule specialikoner på skrivebordet, når `xfdesktop er indstillet til tegne ikoner. Dobbeltklik p`

  Hjem betyder din hjemmemappe, For at sige at `$HOME`. Filsystem betyder rod til dit filsystem, også kendt som `/`. Papirkurv betyder din papirkurvsmappe, og Flytbare enheder repræsenterer floppydrev, USB-drev og -nøgler, eksterne harddiske, optiske drev m.v.

## Skjulte tilvalg

Der er en række af skjulte muligheder der ikke kan indstilles af indstillingshåndtering til Xfce . Disse kræver brugen af et tekstbehandlingsprogram.

Ikonvisningstekst udseende

  Farven på ikonteksten og ikonets teksbaggrund, samt uigennemsigtigheden af ikonets tekstbaggrund, kan tilpasses ved at indsætte følgende lignende direktiver i din `~/.gtkrc-2.0` fil:

      style "xfdesktop-icon-view" {
          XfdesktopIconView::label-alpha = 75

          base[NORMAL] = "#00ff00"
          base[SELECTED] = "#5050ff"
          base[ACTIVE] = "#0000ff"

          fg[NORMAL] = "#ff0000"
          fg[SELECTED] = "#ff0000"
          fg[ACTIVE] = "#ff0000"
      }
      widget_class "*XfdesktopIconView*" style "xfdesktop-icon-view"

  Det første punkt indstiller uigennemsigtigheden på den afrundede tekstbaggrund. De tre "basis"-punkter indstiller tekstens baggrundsfarve, og de tre "fg"-punkter indstiller tekstfarven.

  Punkterne "NORMAL" indstiller farven for den almindelige, ikke-valgte tilstand. Punkterne "SELECTED" indstiller farven til når ikonet er valgt, og når skrivebordet har tastaturets fokus. Punkterne "ACTIVE" indstiller farven for når ikonet er valgt, men ikke har tastaturets fokus.

## Diverse

Du kan også åbne menuen eller vindueslisten fra kommandolinjen. Dette kan være nyttigt i forbindelse med tastaturgenveje. For at åbne menuen kør da kommandoen `xfdesktop``--menu`, og for vindueslisten brug da `xfdesktop``--windowlist`. For at lukke den kørende udgave af programmet, kør da `xfdesktop``--quit`.

## Om `xfdesktop`

`xfdesktop` er skrevet af Brian Tarricone (`<kelnos@xfce.org>`), Jasper Huijsmans (`<jasper@xfce.org>`), og Benedikt Meurer (`<benny@xfce.org>`). Besøg venligst Xfce website for mere information.

For at indrapportere en fejl eller lave et forslag vedr. dette program eller denne manual, skal du bruge fejlrapporteringssytemet på http://bugzilla.xfce.org/.

Derudover hvis du har spørgsmål om brugen eller installation af dette program, så spørg venligst på postlisten xfce Diskussion vedrørende udvikling finder sted på postlisten xfce4-dev.

Dette program er udgivet under de samme betingelser som GNU General Public License, udgivet af Free Software Foundation; enten version 2, eller (op til dig) enhver senere udgave af licensen.

Du burde have modtaget en kopi af GNU General Public License sammen med dette program; hvis ikke så skriv til Free Software Foundation, Inc., 51 Franklin St, Fifth Floor, Boston, MA 02110-1301, USA.